CELEX: 32008D0650
Language: et
Date: 2008-07-30 00:00:00
Title: 2008/650/EÜ: Komisjoni otsus, 30. juuli 2008 , millega muudetakse nõukogu direktiivi 82/894/EMÜ ühendusesisese loomahaigustest teatamise kohta, lisades teatamiskohustuslike loomahaiguste loetellu teatavad haigused ning jättes sellest loetelust välja sigade nakkava halvatuse (teatavaks tehtud numbri K(2008) 3943 all) (EMPs kohaldatav tekst)

8.8.2008   
            
            
               ET
            
            
               Euroopa Liidu Teataja
            
            
               L 213/42
            
         
      KOMISJONI OTSUS,
   30. juuli 2008,
   millega muudetakse nõukogu direktiivi 82/894/EMÜ ühendusesisese loomahaigustest teatamise kohta, lisades teatamiskohustuslike loomahaiguste loetellu teatavad haigused ning jättes sellest loetelust välja sigade nakkava halvatuse
   (teatavaks tehtud numbri K(2008) 3943 all)
   (EMPs kohaldatav tekst)
   (2008/650/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 21. detsembri 1982. aasta direktiivi 82/894/EMÜ ühendusesisese loomahaigustest teatamise kohta, (1) eriti selle artikli 5 lõiget 2,
   ning arvestades järgmist:
   
               (1)
            
            
               Direktiivis 82/894/EMÜ (ühendusesisese loomahaigustest teatamise kohta) on sätestatud teatamise kriteeriumid nende loomahaiguste puhul, mille esinemisest peab nakkusest mõjutatud liikmesriik teatama komisjonile ja teistele liikmesriikidele.
            
         
               (2)
            
            
               Kiire teatamine ja informeerimine selliste haiguste esinemisest ühenduses on tähtis ilmneva haiguse ning elusloomade ja loomasaaduste liikumise ja kaubanduse kontrollimiseks.
            
         
               (3)
            
            
               Vastavalt nõukogu 24. oktoobri 2006. aasta direktiivile 2006/88/EÜ (vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta) (2) peavad liikmesriigid teatavatel juhtudel teatama, kui selle direktiivi IV lisas loetletud vesiviljelusloomadel esinev taud on leidnud kinnitust.
            
         
               (4)
            
            
               Direktiivi 82/894/EMÜ I lisa, milles loetletakse haigused, mille esinemisest tuleb komisjonile ja teistele liikmesriikidele teatada, sisaldab kalade haigustega seoses üksnes nakkuslikku vereloomenekroosi, lõhilaste infektsioosset aneemiat ja viiruslikku hemorraagilist septitseemiat.
            
         
               (5)
            
            
               Direktiivi 2006/88/EÜ IV lisas on episootiline vereloomenekroos, episootiline haavandiline sündroom, Bonamia exitiosa nakkus, Bonamia ostreae nakkus, Marteilia refringens’i nakkus, Microcytos mackini nakkus, Perkinsus marinus’e nakkus, karpkalade herpesviirus, Taura sündroom, ihtüoftirioos ja Yellowhead’i taud samuti määratletud haigustena, millest tuleb teatada.
            
         
               (6)
            
            
               Seepärast tuleb need haigused kanda direktiivi 82/894/EMÜ I lisasse. Samuti tuleb kohandada kõnealuse direktiivi II lisa, et võtta arvesse teatavaid vesiviljelusloomadega seotud üksikasju.
            
         
               (7)
            
            
               Nõukogu direktiiviga 2002/60/EÜ (3) jäeti Tescheni haigus (sigade nakkav halvatus) nõukogu direktiivi 92/119/EMÜ (4) I lisas esitatud loetelust välja ning seetõttu ei ole sellest haigusest teatamine liikmesriikide pädevatele asutustele enam kohustuslik.
            
         
               (8)
            
            
               Seetõttu on asjakohane see haigus direktiivi 82/894/EMÜ I lisas esitatud haiguste loetelust välja jätta.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 82/894/EMÜ I ja II lisa asendatakse käesoleva otsuse lisa tekstiga.
   Artikkel 2
   Käesolevat otsust kohaldatakse alates 1. augustist 2008.
   Artikkel 3
   Käesolev otsus on adresseeritud liikmesriikidele.
   
      Brüssel, 30. juuli 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 378, 31.12.1982, lk 58. Direktiivi on viimati muudetud komisjoni otsusega 2004/216/EÜ (ELT L 67, 5.3.2004, lk 27).
   
      (2)  ELT L 328, 24.11.2006, lk 14. Direktiivi on muudetud komisjoni direktiiviga 2008/53/EÜ (ELT L 117, 1.5.2008, lk 27).
   
      (3)  EÜT L 192, 20.7.2002, lk 27. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (4)  EÜT L 62, 15.3.1993, lk 69. Direktiivi on viimati muudetud komisjoni direktiiviga 2007/10/EÜ (ELT L 63, 1.3.2007, lk 24).
   
      LISA
      „
            I LISA
            Haigused, millest tuleb teatada
            A.   Maismaaloomade haigused
            Hobuste aafrika katk
            Sigade aafrika katk
            Linnugripp
            Lammaste katarraalne palavik
            Veiste spongioosne entsefalopaatia
            Sigade klassikaline katk
            Veiste kontagioosne pleuropneumoonia
            Kargtaud
            Hobuste entsefalomüeliit (kõik tüübid, sh venetsueela hobuste entsefalomüeliit)
            Hobuste nakkav kehvveresus
            Suu- ja sõrataud
            Malleus
            Nodulaarne dermatiit
            Newcastle’i haigus
            Väikemäletsejaliste katk
            Rifti oru palavik
            Veiste katk
            Lammaste ja kitsede rõuged (Capripox)
            Väike tarumardikas (Aethina tumida)
            Sigade vesikulaar-haigus
            Lest liigist Tropilaelaps
            
            Vesikulaarne stomatiit
            B.   Veeloomade haigused
            Episootiline vereloomenekroos
            Episootiline haavandiline sündroom (mükootiline granulomatoos)
            Viiruslik hemorraagiline septitseemia
            Ihtüoftirioos
            Yellowhead’i taud
            Taura sündroom
            Kalade vereloomeorganite infektsioosne nekroos
            Lõhilaste infektsioosne aneemia
            
               Perkinsus marinus’e nakkus
            
               Microcytos mackini nakkus
            
               Marteilia refringens’i nakkus
            
               Bonamia ostreae nakkus
            
               Bonamia exitiosa nakkus
            Karpkalade herpesviirus
         
         
            II LISA
            A.   Artiklites 3 ja 4 nõutud teade I lisa A ja B lõikes loetletud haiguste esmastest ja teisestest puhangutest peab sisaldama järgmist teavet:
            
                        1.
                     
                     
                        Teate saatmise kuupäev
                     
                  
                        2.
                     
                     
                        Teate saatmise kellaaeg
                     
                  
                        3.
                     
                     
                        Päritoluriik
                     
                  
                        4.
                     
                     
                        Haiguse nimetus ja vajaduse korral viiruse tüüp
                     
                  
                        5.
                     
                     
                        Haiguspuhangu järjekorranumber
                     
                  
                        6.
                     
                     
                        Puhangu liik
                     
                  
                        7.
                     
                     
                        Kõnealuse puhanguga seotud puhangu viitenumber
                     
                  
                        8.
                     
                     
                        Ettevõtte paiknemispiirkond ja geograafiline asukoht
                     
                  
                        9.
                     
                     
                        Muud piirkonnad, mille suhtes kehtivad kitsendused
                     
                  
                        10.
                     
                     
                        Haiguse konstateerimise kuupäev
                     
                  
                        11.
                     
                     
                        Haiguskahtluse tekkimise kuupäev
                     
                  
                        12.
                     
                     
                        Esimese nakkuse oletatav kuupäev
                     
                  
                        13.
                     
                     
                        Haiguse päritolu
                     
                  
                        14.
                     
                     
                        Kontrollimeetmed
                     
                  
                        15.
                     
                     
                        Haiguskahtlaste loomade arv majandis: a) veised, b) sead, c) lambad, d) kitsed, e) kodulinnud, f) hobuslased, g) vesiviljelusloomade taudide puhul tuleb esitada haiguskahtlaste loomade kaal või arv × 1 000, h) metsloomaliigid, i) mesilaste haiguste korral tuleb näidata vastuvõtlike tarude arv.
                     
                  
                        16.
                     
                     
                        Kliiniliste haigustunnustega loomade arv majandis: a) veised, b) sead, c) lambad, d) kitsed, e) kodulinnud, f) hobuslased, g) vesiviljelusloomade taudide puhul tuleb esitada kliiniliste haigustunnustega loomade kaal või arv × 1 000, h) metsloomaliigid, i) mesilaste haiguste korral tuleb näidata kliiniliste haigustunnustega tarude arv.
                     
                  
                        17.
                     
                     
                        Majandis surnud loomade arv: a) veised, b) sead, c) lambad, d) kitsed, e) kodulinnud, f) hobuslased, g) vesiviljelusloomade taudide puhul tuleb esitada majandis surnud loomade kaal või arv × 1 000, h) metsloomaliigid.
                     
                  
                        18.
                     
                     
                        Tapetud loomade arv: a) veised, b) sead, c) lambad, d) kitsed, e) kodulinnud, f) hobuslased, g) vesiviljelusloomade taudide puhul (võimalik kohaldada ainult koorikloomade ja kalade puhul) tuleb esitada majandis tapetud loomade kaal või arv × 1 000, h) metsloomaliigid.
                     
                  
                        19.
                     
                     
                        Hävitatud korjuste arv: a) veised, b) sead, c) lambad, d) kitsed, e) kodulinnud, f) hobuslased, g) vesiviljelusloomade taudide puhul, kui võimalik kohaldada, tuleb esitada kõrvaldatud ja likvideeritud loomade kaal või arv × 1 000, h) metsloomaliigid, i) mesilaste haiguste korral tuleb näidata hävitatud tarude arv.
                     
                  
                        20.
                     
                     
                        (Eeldatav) tapmise lõpetamise kuupäev (vajaduse korral).
                     
                  
                        21.
                     
                     
                        (Eeldatav) hävitamise lõpetamise kuupäev (vajaduse korral).
                     
                  B.   Täiendav teave sigade katku puhul:
            
                        1.
                     
                     
                        Kaugus lähimast seakasvatusettevõttest
                     
                  
                        2.
                     
                     
                        Nakatunud majandis olevate sigade arv ja tüüp (tõusead, nuumsead või põrsad (1))
                     
                  
                        3.
                     
                     
                        Kliiniliste haigustunnustega sigade arv ja tüüp (tõusead, nuumsead või põrsad (1)) nakatunud majandis
                     
                  
                        4.
                     
                     
                        Diagnostikameetod
                     
                  
                        5.
                     
                     
                        Kui loomad ei asunud majandis, siis kas diagnoos kinnitati tapamajas või transpordivahendis
                     
                  
                        6.
                     
                     
                        Kinnitatud esmased haigusjuhtumid (2) metssigade hulgas
                     
                  C.   I lisa lõikes B loetletud vesiviljelusloomade haiguste puhul:
            
                        —
                     
                     
                        kui eksootilise taudi või mitteeksootilise taudi puhang leiab kinnitust direktiivis 2006/88/EÜ määratletud taudivabas liikmesriigis, kalakasvatustsoonis või -piirkonnas, siis tuleb sellest teatada kui esmasest haiguspuhangust. Teate vabas vormis tekst peab sisaldama tsooni või piirkonna nime ja kirjeldust;
                     
                  
                        —
                     
                     
                        muid puhanguid, mida ei ole nimetatud eelmises lõikes, peetakse vastavalt selle direktiivi artikli 4 lõikele 1 teisesteks haiguspuhanguteks;
                     
                  
                        —
                     
                     
                        vesiviljelusloomade haiguste teisestest puhangutest teatatakse iga kuu.
                     
                  ”
      
         (1)  Umbes alla kolme kuu vanused loomad.
      
         (2)  Metssigade esmane haigestumine sigade katku tähendab juhtumeid, mis ilmnevad haigusvabas piirkonnas, st metssigadel diagnoositud klassikalise sigade katku aladest väljaspool.